གང་ན་དཀའ་ངལ་མཆིས་ན།དེ་རུ་ཝང་བླ་ཀོའི་ལྷག་བསམ་དང་རོགས་དངུལ་འབྱོར་ཞིང་།གང་ན་ཉེན་ཁར་འཕྲད་ཡོད་ན།དེ་རུ་ཝང་བླ་ཀོའི་བརྩེ་སེམས་དང་སེམས་དཀར་ཁ་བརྡ་མཆིས་པས།ལོའི་སི་ཁྲོན་ཝུན་ཁྲོན་ས་ཡོམ་ཆེན་པོ་དང་མཚོ་སྔོན་ཡུལ་ཤུལ་ས་ཡོམ།འབྲུག་ཆུའི་འདམ་རྡོ་ཆུ་ལོག་གནོད་འཚེ།དེ་མིནལོའི་ཐེ་བོ་རྫོང་ཤིས་མདོ་སྡེ་བ་དང་གཙོས་རྒྱ་སྒོ་མཚོ་མོ་རྒྱལ་ཚང་གི་མེ་དགྲ།གཞན་རྡོ་དཀར་ཕྱོགས་ཀྱི་བྱིས་པ་ནད་པ་བཅས་ལ་སེར་སྣས་བཅངས་པ་མེད་པར་སྦྱིན་པའི་ཕྱག་ཟུང་ཡངས་པོར་ཕྱེ་ཞིང་།མདོར་ན་ཝང་བླ་ཀོས་མི་ལོ་ཉི་ཤུ་ཡས་མས་ཤིག་ལ་ཉམ་ཐག་ནད་པ་དང་རྒན་རྒོན་བདག་མེད།བྱིས་པ་དྭ་ཕྲུག་སོགས་མི་སྒེར་དང་ཡང་ན་ཚོགས་པ་བཅས་ལ་བསྡོམས་པས་མ་དངུལ་སྒོར་ཁྲིལྷག་བཏང་སྟེ་རང་ནུས་གང་ཡོད་ཀྱིས་སྤྱི་ཚོགས་ལ་བརྩེ་སེམས་ཕུལ་བས་ཚོགས་པ་དང་མི་སྒེར་བཅས་ཀྱིས་ཀྱང་ཝང་བླ་ཀོའི་གཞན་ཕན་གྱི་བརྩེ་བ་ཡིད་ལ་བཅངས་ཏེ་དྲིན་གཟོའི་ཕྱིར་དུ་འཕྲེད་དར་དང་ཁ་བཏགས་འཐེན་ཏེ་སྙིང་ནས་བཀའ་དྲིན་ཞུས།འདི་ལྟར་ཝང་བླ་ཀོས་ལྷ་བཞེངས་པ་དང་དགེ་ཕྲུག་བསྐྱངས་ཏེ་རང་ནུས་གང་རྒུས་སྤྱི་ཚོགས་ལ་ཕན་པ་བསྒྲུབས་ཞོར་དུ་བོད་ཀྱི་ལྷ་རིས་སྒྱུ་རྩལ་སྐོར་གྱི་རིག་གཞུང་མང་པོ་ཞིབ་ཏུ་བཀླགས་ཏེ་བོད་རྒྱ་དབྱིན་གསུམ་བཅས་ཀྱི་སྒོ་ནས་བྲིས་པའིབོད་ཀྱི་ལྷ་རིས་སྒྱུ་རྩལ་གྱི་རྒྱུན་འཛིན་དང་སྲུང་སྐྱོབ་མདོ་ཙམ་གླེང་བཞེས་པའི་དཔྱད་རྩོམ་ལ་ལས་རིགས་གཅིག་པའི་མཁས་པ་ཚོས་གདེང་འཇོག་གནང་ཞིང་།ལྷག་པར་དུ་འབྲེལ་ཡོད་ལས་ཁུངས་སོགས་ཀྱིས་ཀྱང་ཝང་བླ་ཀོའི་བྱས་རྗེས་ལ་གདེངས་འཇོག་གནང་སྟེ་གཟེངས་སྐྱེས་ཀྱང་གང་མང་ཕུལ་ཞིང་དེ་དག་ལས་ས་བཅད་མ་སྟོང་ཙམ་བཀོད་ནལོའི་ཟླཔར་ཀན་ལྷོ་ཁུལ་འཐབ་ཕྱོགས་གཅིག་གྱུར་ཕུའུ་བཟོ་ཚོང་མཉམ་འབྲེལ་ལྷན་ཚོགས་ཀྱིསགཟི་བརྗིད་བྱ་བཞག་ཀན་སུའུ་ལ་བསྐྱོད་པ་ཞེས་པའི་བྱ་དགའ་དང་ཀན་ལྷོ་ཁུལ་གྲོང་ཁྱེར་འཛུགས་སྐྲུན་ཅུས་ཀྱིས་མཐོ་སྒང་གི་རྣམ་ཤེས་ཞེས་པའི་རྡོ་བརྐོས་འབྲོང་རྒོད་ལ་བྱ་དགའ་གནང་ཞིང་།ལོའི་ཟླཔར་ཀན་སུའུ་ཞིང་ཆེན་རིག་དངོས་དང་ནོར་བུ་ཞིབ་འཇུག་ཚོགས་པས་ཕུལ་བྱུང་ལྷ་བཟོ་བའི་བྱ་དགའ་དངལོའི་ཟླཔར་ཀན་སུའུ་ཞིང་ཆེན་བཟོ་ལས་དང་ཆ་འཕྲིན་ཨུ་ཡོན་ལྷན་ཁང་གིས་ཞིང་ཆེན་ཡོངས་ཀྱི་ཐང་གའི་སྒྱུ་རྩལ་མཁན་པོ།སྔོན་ཐོན་བྱ་བྱེད་པ་ཞེས་པའི་བྱ་དགའ་གནང་སྟེ་ཝང་བླ་ཀོའི་བརྩམས་ཆོས་ལ་ཁས་ལེན་གང་ལེགས་ཐོབ།ཡིན་ནའང་།ཝང་བླ་ཀོ་བསྟོད་པས་མགུ་བར་མི་འགྱུར་ཞིང་།།སྨད་པས་མི་དགའ་མི་འགྱུར་བར།།ཞེས་པ་བཞིན་ད་དུང་སྔར་ལས་ལྷག་པའི་སྒོ་ནས་བོད་ཀྱི་བཟོ་རིག་སྐོར་གྱི་རྒྱུན་འཛིན་དང་དར་སྤེལ་བཅས་ལ་དམིགས་ཏེ་ཀན་ལྷོ་ཁུལ་གཏན་དར་ཚོང་ཟོག་ཉོ་ཚོང་གསར་སྤེལ་ཚད་ཡོད་ཀུང་སིའི་བོད་ཀྱི་རིག་གནས་བཟོ་རྩལ་ལས་སྣོན་བཟོ་གྲྭ་ཞེས་པ་གཉེར་ཏེ་སྐལ་ལྡན་རྗེས་འཛིན་གྱི་རིག་གནས་འདི་འཛམ་བུ་གླིང་གི་ཡུལ་གྲུ་ཀུན་ཏུ་སྤེལ་ཐུབ་པའི་དམིགས་ཡུལ་དང་ཡིད་ཆེས་ཀྱིས་ཁེངས་སོ།ངོ་མ།ང་ཚོས་ཝང་བླ་ཀོ་བརྒྱུད་པའི་མི་ཚེ་ལ་ཕྱིར་རྟོག་བྱས་ཏེ་སྡོམ་ཚིག་གཅིག་རྙེད་བྱུང་བ་ནི།བྱིས་དུས་ཀྱི་དཀའ་ངལ་གདོང་གིས་བསུས་ནས་བརྩོན་འགྲུས་ཀྱི་རྟ་ཕོར་ལྕག་གིས་སྐུལ་ཏེ་ལྗིད་ཏིག་ཏིག་གི་འབྲས་བུ་སྤྱི་ཚོགས་དང་མི་སྒེར་སོགས་ལ་ཕུལ་བའི་མི་ཡུལ་གྱིས་བསྟད་ན་ཆོག་ཅིང་།བསྟོད་ན་འོས་པའི་ལྷ་རིས་སྒྱུ་རྩལ་བ་ཞིག་དང་མགོན་མེད་ཟས་སྦྱིན་གཉིས་པ་ཞིག་གོ།།